บรรยากาศร้านเป็นแบบโอเพนแอร์ โต๊ะเก้าอี้เรียบง่าย แต่มีอุปกรณ์ช้อนส้อม น้ำจิ้ม ครีมเทียม น้ำตาลครบครัน เรียกว่ามีทุกอย่าง และจัดได้เป็นระเบียบเรียบร้อยมากค่ะ ห้ามพลาดสำหรับเมนูบะกูเต๋ของร้านนี้ เสริฟแบบร้อนๆ ควันโชยกันเลยทีเดียว รสชาดไม่ต้องพูดถึง หอมเครื่องสมุนไพร บวกกับกระดูกหมู ที่เนื้อนุ่มกำลังพอดี ฟินระดับ 10 เลยค่ะ สำหรับติ่มซำรสชาดดี สด ไม่มีกลิ่นคาวเลย มีให้เลือกหลากหลายแบบ ราคาเข่งละ 25 ราคาเดียวกันทุกเข่ง ทำให้คิดเงินง่าย ซาลาเปาไส้ครีมและไส้หมูแดงก้อร่อยจนลืมอ้วนกันเลยทีเดียว พนักงานบริการดี พร้อมให้บริการทุกคน สรุปไม่มีอะไรที่ไม่ดีเลย เป็นติ่มซำร้านโปรดของครอบครัวเลยค่ะ